ג'ף סשנס

ג'פרסון בורגארד "ג'ף" סשנס השלישי (באנגלית: Jefferson Beauregard "Jeff" Sessions III; נולד ב-24 בדצמבר 1946) הוא פוליטיקאי אמריקאי חבר המפלגה הרפובליקנית. כיהן כתובע הכללי של ארצות הברית בממשלו של הנשיא דונלד טראמפ. קודם לכן כיהן כסנאטור מטעם מדינת אלבמה וכתובע הכללי של אלבמה. סשנס נולד בסלמה שבאלבמה וגדל בהיברט. הוא סיים ב-1969 תואר ראשון במכללת הנטינגדון שבמונטגומרי וב-1973 סיים תואר .J.D במשפטים באוניברסיטת אלבמה. היה פעיל ב־YAF. לאחר לימודיו עבד כעורך דין. הוא שירת במילואים בצבא ארצות הברית מ-1973 עד 1986 והתקדם עד דרגת קפטן. סשנס נשוי למרי, ואב לשלושה. ב-1981 מונה לתובע הפדרלי במחוז דרום אלבמה, וכיהן בתפקיד במשך 12 שנה. בתקופה זו התפרסם כאשר העמיד לדין שלושה אפרו-אמריקאים באשמת זיופי בחירות, המשפט המתוקשר שספג ביקורת בשל הטענה שנועד לפגוע בזכויות ההצבעה של אפרו-אמריקאים, הסתיים בזיכוים של הנאשמים. מקרה בולט נוסף עליו פיקח הייתה חקירתם של חברי הקו קלוקס קלאן שביצעו לינץ' בצעיר האפרו-אמריקאי מייקל דונלד. הוא המשיך ללוות את המקרה גם בתפקידו הבא עד למימוש עונש מוות על אחד מהרוצחים. ב-1986 הוצע על ידי הנשיא רונלד רייגן לתפקיד שופט בבית המשפט הפדרלי המחוזי, מועמדותו נבלמה בסנאט, לאחר שבשימוע שנערך עלו עדויות כי התבטא באופן גזעני כלפי אפרו-אמריקאים, כינה את הארגונים ACLU וה-NAACP אנטי-אמריקאים ששואבים השראתם מהקומוניזם, והשמיע אמירה אוהדת כלפי ארגון הקו קלוקס קלאן, עליה התנצל מאוחר יותר וטען שנאמרה בהומור, כמו כן ציין שהוא אינו גזען ושתמך בפעילות למען זכויות האזרח באלבמה. ב-1994 נבחר לפרקליט המדינה (התובע הכללי) של אלבמה. ב-1996 נבחר לסנאט של ארצות הברית ברוב של 53%, בשנים 2002 ו-2008 נבחר לתקופות כהונה נוספות כשהוא מגדיל בכל מערכת בחירות את הרוב לו הוא זוכה. ב-2014 לא הציבה המפלגה הדמוקרטית מועמד מולו וסשנס נבחר לתקופת כהונה רביעית ברציפות. סשנס כיהן בסנאט כחבר בוועדת הביטחון, ועדת התקציב, ועדת איכות הסביבה והתשתיות, ובוועדת המשפטים. הוא מתנגד להגירה בלתי חוקית, פעל לבלימת חקיקה שתמנע גירוש מהגרים אלו, ותומך בבניית מחסום בגבול עם מקסיקו. כמו כן פעל נגד יוזמות חקיקה נוספות של המפלגה הדמוקרטית בהן חוק התמריצים ב-2008 (American Recovery and Reinvestment Act of 2009), חוק הגנת החולה וטיפול בר השגה והחוק לביטול מדיניות אל תשאל, אל תספר. במהלך הבחירות המקדימות במפלגה הרפובליקנית לקראת הבחירות לנשיאות ארצות הברית 2016 הביע סשנס תמיכה במועמדותו של דונלד טראמפ והיה חבר הסנאט הראשון שעשה כן. הוא סייע לטראמפ בגיבוש מדיניותו בתחום ההתמודדות עם ההגירה הלא-חוקית לארצות הברית, ומונה על ידי טראמפ לראש הוועדה המייעצת שלו בתחום מדיניות החוץ. לאחר הבחירות הודיע טראמפ על בחירתו בסשנס לתובע הכללי. מועמדותו של סשנס לתפקיד נתקלה בביקורת רבה מצד המפלגה הדמוקרטית, ובאופן תקדימי העיד הסנאטור קורי בוקר נגד המינוי, וזאת, לדבריו, בשל רקורד של התנגדויות סשנס לקידום רפורמות דו-מפלגתיות בתחומי המשפט הפלילי וההגירה, ביקורתו על חוק זכות ההצבעה, וחוסר נכונותו להגן על זכויות מיעוטים, נשים ולהט"בים. מינויו אושר בסנאט ב-8 בפברואר 2017 ברוב של 52–47 (כשסשנס עצמו נמנע), והוא הושבע לתפקידו יום למחרת. ב-1 במרץ 2017 נחשף כי סשנס קיים שתי שיחות עם השגריר הרוסי בארצות הברית, סרגיי קיסליאק, ביולי ובספטמבר 2016, בצל התערבות רוסיה בבחירות לנשיאות ארצות הברית ב-2016, ולא חשף זאת במהלך עדותו בסנאט תחת שבועה. בתגובה הכריז סשנס במסיבת עיתונאים כי הוא משעה את עצמו מחקירה בעניין הקמפיין של טראמפ וקשרים פוטנציאליים עם רוסיה בבחירות ומקבלת החלטות בנוגע לה. ב-20 במרץ 2017 אישר ראש ה-FBI, ג'יימס קומי, את דבר קיום חקירה כזו. בתגובה להודעתו של סשנס, אמר טראמפ כי אילו היה יודע שסשנס יפסול את עצמו מהחקירה לא היה ממנה אותו. בין היתר הפציר טראמפ בסשנס באופן פומבי לחקור יריבים כגון הילרי קלינטון ואישים מממשל אובמה. בעקבות מאורעות אלו דווח כי קיים נתק בין סשנס לטראמפ, וכי הם אינם מדברים ביניהם. ב-7 בנובמבר 2018 הדיח הנשיא טראמפ את סשנס מתפקידו ותחתיו מונה מתיו ויטיקר, ראש הסגל של סשנס, כמחליף זמני בתפקיד התובע הכללי בפועל. בנובמבר 2019 הודיע סשנס על כוונתו להתמודד לסנאט של ארצות הברית ולשוב לאותו מושב שייצג במשך כעשרים שנה. במהלך הבחירות המקדימות במפלגה הרפובליקנית הוא העפיל לסיבוב שני מול מאמן הפוטבול טומי טוברוויל, וב-14 ביולי 2020 הפסיד את המועמדות. בין סשנס לנשיא טראמפ זרם דם רע, והשניים מסוכסכים זה מכבר בעקבות ההחלטה של סשנס להשעות עצמו מחקירת המעורבות הרוסית בבחירות 2016 בידי רוברט מולר. מאז שהודיע סשנס כי הוא מתמודד שוב על מושבו הישן בסנאט, הוא בילה חלק ניכר מזמנו בניסיון לשכנע את בוחריו לשעבר שלמרות ההתקפות החוזרות ונשנות של טראמפ נגדו — החל מ"רפש", דרך "לא כשיר נפשית" ועד ל"טעות הגדולה ביותר" של נשיאותו — עדיין ניתן יהיה לסמוך עליו שיגן על הנשיא בקונגרס. אתר האינטרנט הרשמי של ג'ף סשנס ג'ף סשנס, ברשת החברתית פייסבוק ג'ף סשנס, ברשת החברתית אקס (טוויטר) ג'ף סשנס, סרטונים בערוץ היוטיוב ג'ף סשנס, באתר אנציקלופדיה בריטניקה (באנגלית) ביוגרפיה, באתר מחלקת המשפטים ג'ף סשנס, באתר המדריך הביוגרפי של הקונגרס של ארצות הברית (באנגלית) ‏Sen. Jeff Sessions: Loyal To Trump, Defined By Race And Immigration, באתר NPR, ‏14 ביולי 2016 ‏Jeff Sessions: Everything You Need to Know, באתר ABC‏, 18 ביולי 2016 Senator Tries to Run Out the Clock on Immigration, באתר הניו יורק טיימס, 17 ביוני 2014 Trump gets first Senate endorsement, באתר thehill.com‏, 28 בפברואר 2016 Trump names Sessions chairman of national security committee, באתר פוליטיקו, 3 במרץ 2016 Booker to testify against fellow senator Sessions in unprecedented move, באתר CNN, ‏10 בינואר 2017 Sessions met with Russian envoy twice last year, encounters he later did not disclose, באתר וושינגטון פוסט, 1 במרץ 2017 עמית ולדמן, ‏ג'ף סשנס השעה עצמו מחקירות קמפיין 2016, באתר ‏מאקו‏, 2 במרץ 2017 CNN, Stephen Collinson. "Comey confirms FBI investigating Russia, Trump ties". CNN. נבדק ב-20 במרץ 2017. {{cite web}}: (עזרה) ynet, "טראמפ ושר המשפטים שלו כבר לא מדברים", באתר ynet, 26 ביולי 2017 אמיר תיבון, הנשיא טראמפ הדיח את התובע הכללי של ארה"ב ג'ף סשנס, באתר הארץ, 7 בנובמבר 2018 ג'ונתן קרל, קווין סקנלאן וקנדל קרסון, Former AG Jeff Sessions announces comeback bid for Alabama Senate seat, באתר ABC News‏, 8 בנובמבר 2019 (באנגלית) ביל בארו וקים צ'נדלר, Tuberville defeats Sessions, wins Alabama Senate GOP primary, באתר AP‏, 15 ביולי 2020 (באנגלית) קים צ'נדלר ובוב בארו, In defeat, Sessions still says Trump right for the nation, באתר AP‏, 15 ביולי 2020 (באנגלית) פיל הלסל ולורן אגן, Jeff Sessions loses Republican Senate primary bid to Tommy Tuberville, באתר NBC News‏, 15 ביולי 2020 (באנגלית)